3. การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์หรือบริการ

สายธุรกิจชำแหละไก่

สายธุรกิจชำแหละไก่ ดำเนินการโดยบริษัท จีเอฟพีที จำกัด (มหาชน) ซึ่งเป็นบริษัทแม่ของกลุ่ม
ผลิตภัณฑ์ของบริษัท คือ ชิ้นส่วนไก่และผลพลอยได้จากการชำแหละไก่
โดยที่บริษัทมีช่องทางการจัดจำหน่ายทั้งในประเทศและต่างประเทศ โดยคิดเป็นสัดส่วนร้อยละ 60
และร้อยละ 40 ตามลำดับ สภาวะการแข่งขันทางการตลาดของธุรกิจนี้แบ่งออกเป็น 2 ส่วนดังนี้

1)  ตลาดภายในประเทศ

คู่แข่งขันของบริษัท คือผู้ประกอบการโรงเชือดไก่ในประเทศ ซึ่งบริษัทมีความได้เปรียบ
เนื่องจากบริษัททำธุรกิจครบวงจร คือตั้งแต่ผลิตอาหารสัตว์ เลี้ยงไก่ และชำแหละไก่
ทำให้บริษัทสามารถควบคุมคุณภาพของผลิตภัณฑ์ รวมทั้งควบคุมต้นทุนการผลิตของบริษัทได้อีกด้วย

2)  ตลาดต่างประเทศ

คู่แข่งขันของบริษัท คือผู้ผลิตเนื้อไก่รายใหญ่ของโลก เช่น สหรัฐอเมริกา บราซิล และจีน เป็นต้น
ประเทศไทยจัดเป็นหนึ่งในผู้ผลิตเนื้อไก่รายใหญ่รายหนึ่ง
และมีศักยภาพเพียงพอที่จะแข่งขันกับประเทศคู่แข่งได้
ถึงแม้ว่าต้นทุนการผลิตของไทยจะมีต้นทุนสูงกว่าประเทศคู่แข่ง เช่น ประเทศจีน ก็ตาม
แต่ผลิตภัณฑ์เนื้อไก่ของประเทศไทยเป็นผลิตภัณฑ์ที่ได้มาตรฐานและมีคุณภาพสูงเป็นที่ยอมรับของลูกค้าทั่วโลก

นอกจากนี้ บริษัทยังได้รับอนุมัติการส่งเสริมการลงทุนในประเภท 1.11
กิจการผลิตหรือถนอมอาหารหรือสิ่งปรุงแต่งอาหาร โดยใช้เทคโนโลยีที่ทันสมัย
โดยได้รับสิทธิประโยชน์ยกเว้นภาษีเงินได้นิติบุคคลสำหรับกำไรสุทธิเป็นระยะเวลา 8 ปี

ณ 31 ธันวาคม 2544 บริษัท จีเอฟพีที จำกัด (มหาชน)
ยังไม่มีรายได้จากการประกอบกิจการที่ได้รับการส่งเสริมการลงทุนดังกล่าว

สายธุรกิจโรงฟักไข่

สายธุรกิจโรงฟักไข่ ดำเนินการโดยบริษัท ฟาร์มกรุงไทย จำกัด โดยซื้อไก่พ่อแม่พันธุ์จากฟาร์มปู่ย่าพันธุ์เพื่อนำมาเลี้ยงและผลิตลูกไก่เนื้อและลูกไก่ไข่ ซึ่งเป็นผลิตภัณฑ์หลักของบริษัท โดยที่ลูกไก่เนื้อขายให้กับบริษัท เอ็มเคเอส ฟาร์ม จำกัด ซึ่งเป็นบริษัทย่อยของบริษัท จีเอฟพีที จำกัด (มหาชน) ส่วนลูกไก่ไข่ขายให้กับฟาร์มผู้เลี้ยงไก่ไข่ทั่วไป สภาวะการตลาดของธุรกิจนี้ มีการแข่งขันค่อนข้างมาก ซึ่งยังคงเป็นกลุ่มเดียวกับกลุ่มบริษัทที่เลี้ยงไก่ เพื่อการส่งออกเป็นหลัก แต่เนื่องจากบริษัทในกลุ่มจีเอฟพีทีทำธุรกิจครบวงจร ทำให้บริษัทนี้ไม่เกิดสภาวะการแข่งขันกับบริษัทคู่แข่ง เนื่องจากบริษัทขายลูกไก่ให้กับบริษัทที่เกี่ยวข้องกัน

สายธุรกิจฟาร์มเลี้ยงไก่

สายธุรกิจฟาร์มเลี้ยงไก่ ดำเนินการโดยบริษัท เอ็มเคเอส ฟาร์ม จำกัด โดยรับซื้อลูกไก่เนื้อทั้งหมดจากบริษัท ฟาร์มกรุงไทย จำกัด นำมาเลี้ยงเองจนอายุครบประมาณ 43-45 วัน แล้วจึงขายไก่ใหญ่ต่อให้กับบริษัทแม่ คือ บริษัท จีเอฟพีที จำกัด (มหาชน) ดังนั้นผลิตภัณฑ์หลักของบริษัท คือ ไก่ใหญ่ สภาวะการตลาดของบริษัทนี้ แทบจะไม่มีการแข่งขัน เนื่องจากลูกค้ารายใหญ่ของบริษัทคือบริษัทแม่ 

นอกจากนี้ บริษัทยังได้รับอนุมัติการส่งเสริมการลงทุนในประเภท 1.5 การเลี้ยงสัตว์ จำนวน 4
ฉบับ และได้รับสิทธิประโยชน์ยกเว้นภาษีเงินได้นิติบุคคลสำหรับกำไรสุทธิเป็นระยะเวลา 3 ปี
(บัตรส่งเสริมเลขที่ 1506/2542) และ 8 ปี (บัตรส่งเสริมเลขที่ 1608(1)/2544,
1678(1)/2544 และ 1696(1)/2544)
นับแต่วันที่เริ่มมีรายได้จากการประกอบกิจการตามรายละเอียดดังนี้

บัตรส่งเสริมเลขที่ ลงวันที่ วันที่เริ่มมีรายได้ วันหมดอายุ

1506/2542 16/11/2542 01/01/2544 31/12/2546

1608(1)/2544 24/09/2544 30/10/2544 31/09/2552

1678(1)/2544 25/10/2544 ยังไม่เริ่มดำเนินการ

1696(1)/2544 06/11/2544 ยังไม่เริ่มดำเนินการ

  สายธุรกิจอาหารสัตว์

สายธุรกิจอาหารสัตว์ ดำเนินการโดยบริษัท กรุงไทยอาหารสัตว์ จำกัด (มหาชน)
ผลิตภัณฑ์หลักของบริษัทคือ อาหารสัตว์บก และอาหารสัตว์น้ำ
อาหารสัตว์บกเฉพาะอาหารไก่จะขายให้กับบริษัท เอ็มเคเอส ฟาร์ม จำกัด และบริษัท
ฟาร์มกรุงไทย จำกัด รวมทั้งผู้เลี้ยงสัตว์ทั่วไป ส่วนอาหารสัตว์น้ำ จะขายให้กับผู้เลี้ยงสัตว์น้ำทั่วไป
สภาวะการแข่งขันธุรกิจอาหารสัตว์นี้ ไม่ค่อยรุนแรงมากนัก เนื่องจากร้อยละ 30
ขายให้กับบริษัทที่เกี่ยวข้องกัน ส่วนร้อยละ 70 ขายให้กับผู้เลี้ยงสัตว์อิสระทั่วไป
ซึ่งบริษัทประกอบธุรกิจอาหารสัตว์มากว่า 20 ปี
ทำให้ลูกค้าโดยทั่วไปมั่นใจในคุณภาพของผลิตภัณฑ์ของบริษัท
รวมทั้งบริษัทได้จัดให้มีนักวิชาการคอยให้คำปรึกษา ดูแล การเลี้ยงสัตว์
ซึ่งทำให้ลูกค้ามั่นใจในผลิตภัณฑ์ของบริษัทมากยิ่งขึ้น

นอกจากนี้บริษัทยังได้รับอนุมัติการส่งเสริม (เลขที่ 1055(1)/2544) การลงทุนในประเภท 1.6
กิจการผลิตอาหารสัตว์ หรือส่วนผสมอาหารสัตว์
โดยได้รับสิทธิประโยชน์ยกเว้นภาษีเงินได้นิติบุคคลสำหรับกำไรสุทธิเป็นระยะเวลา 8 ปี
นับแต่วันที่เริ่มมีรายได้จากการประกอบกิจการที่ได้รับการส่งเสริมการลงทุนในกิจการผลิตอาหารสัตว์ประเภทอาหารกุ้ง
โดยที่บริษัทเริ่มมีรายได้จากการประกอบกิจการดังกล่าว เมื่อวันที่ 2 พฤษภาคม 2544

  สายธุรกิจอาหารแปรรูป

สายธุรกิจอาหารแปรรูป ดำเนินการโดยบริษัท จีเอฟ ฟู้ดส์ จำกัด ผลิตภัณฑ์หลักคือ ไส้กรอก
ซึ่งผลิตภัณฑ์จะอยู่ภายใต้เครื่องหมายการค้าของบริษัท ตลาดที่สำคัญของธุรกิจนี้คือ ตลาดสด
ตลาดพ่อค้าคนกลางและตลาดห้างสรรพสินค้า

บริษัทเผชิญกับสภาวะแข่งขันค่อนข้างรุนแรง เนื่องจากการผลิตไส้กรอก
บางส่วนจะใช้เศษเนื้อไก่ที่เกิดจากการตัดแต่งของผลิตภัณฑ์ที่ส่งออก ซึ่งบริษัทมีคู่แข่งที่สำคัญ
คือกลุ่มบริษัทที่เลี้ยงไก่ เพื่อการส่งออกเป็นหลัก

(2) การตลาดและภาวะการแข่งขัน

สายธุรกิจชำแหละไก่

(ก) ลักษณะการตลาดของผลิตภัณฑ์

-   กลยุทธ์ในการแข่งขันที่สำคัญ

ในการจำหน่ายผลิตภัณฑ์ของบริษัทนั้น บริษัทให้ความสำคัญเป็นอย่างมากกับคุณภาพของผลิตภัณฑ์
อีกทั้งบริษัทฯ มีความได้เปรียบมากกว่าคู่แข่งขัน เนื่องจากบริษัทมีประสบการณ์มาหลายสิบปี
ทางด้านภาคปศุสัตว์ ทำให้คุณภาพของผลิตภัณฑ์ของบริษัทเป็นที่ยอมรับของลูกค้า นอกจากนี้
บริษัทได้พัฒนารูปแบบของผลิตภัณฑ์ให้มีความหลากหลาย ตามที่ลูกค้าต้องการ

บริษัทมีนโยบายที่จะผลิตสินค้ามูลค่าเพิ่มเป็นสำคัญ
เนื่องจากต้นทุนการผลิตของไทยสูงกว่าคู่แข่งเล็กน้อย ถ้าผลิตสินค้าธรรมดาประเภทไก่ติดกระดูก
อาจจะไม่สามารถแข่งขันประเทศอื่นได้ ดังนั้น
บริษัทจึงเน้นการผลิตไก่แปรรูปที่ต้องใช้แรงงานที่มีฝีมือ เช่น การผลิตเนื้อไก่เสียบไม้ชนิดต่างๆ
ไก่ชุบแป้ง เป็นต้น ซึ่งประเทศอื่นที่เป็นคู่แข่งขันยังพัฒนาฝีมือได้ไม่ทัน หรือคู่แข่งในบางประเทศ
มีอัตราค่าจ้างแรงงานที่สูงไม่สามารถแข่งขันได้
ทำให้ผลิตภัณฑ์ของบริษัทยังคงสามารถแข่งขันได้ในตลาดต่างประเทศ

-   ลักษณะของลูกค้า

  ลูกค้าในประเทศ สามารถแบ่งลักษณะของลูกค้าในประเทศได้เป็น 3 กลุ่มดังนี้

กลุ่มที่ 1 กลุ่มลูกค้าที่เป็นบริษัทย่อยและบริษัทร่วม ได้แก่บริษัท จีเอฟ ฟู้ดส์ จำกัด
ซึ่งเป็นบริษัทย่อยของบริษัท จีเอฟพีที จำกัด (มหาชน)
รับซื้อเศษเนื้อที่เกิดจากการตัดแต่งสินค้าต่างประเทศ เพื่อนำไปผลิตไส้กรอก และบริษัทร่วม คือ
บริษัท แมคคีย์ ฟู้ด เซอร์วิสเซส (ประเทศไทย) จำกัด โดยมีสัดส่วนการซื้อคิดเป็นร้อยละ 3.32
และ 7.85 ของยอดขายในประเทศ ตามลำดับ โดยที่บริษัท แมคคีย์ ฟู้ด เซอร์วิสเซส
(ประเทศไทย) จำกัด รับซื้อเนื้อไก่เพื่อนำไปผลิตสินค้าส่งให้กับร้านแมคโดนัลด์ ทั่วประเทศ
อีกทั้งจำหน่ายให้กับร้านแมคโดนัลด์ ของประเทศฮ่องกง และสิงคโปร์ และเกาหลี เป็นต้น

กลุ่มที่ 2 กลุ่มลูกค้าที่เป็นบริษัทผู้ผลิตสินค้าแปรรูปเนื้อไก่เพื่อการส่งออก
ซึ่งลูกค้ากลุ่มนี้จะรับซื้อชิ้นส่วนไก่ โดยมีสัดส่วน 45.27% ของยอดขายภายในประเทศ
แล้วนำไปแปรรูปเป็นอาหารสำเร็จรูป และกึ่งสำเร็จรูปเพื่อการส่งออก

กลุ่มที่ 3 กลุ่มลูกค้าที่เป็นพ่อค้าคนกลางรายย่อยๆ
ซึ่งจะมารับสินค้าจากบริษัททุกวันเพื่อนำไปขายต่อผู้บริโภคอีกทอดหนึ่ง โดยมีสัดส่วน 43.56%
ของยอดขายภายในประเทศ

  ลูกค้าต่างประเทศ

บริษัทส่งออกเนื้อไก่ไปยังต่างประเทศ ตลาดต่างประเทศที่สำคัญ ได้แก่ ญี่ปุ่น
ประเทศในกลุ่มสหภาพยุโรป ฮ่องกง สิงคโปร์ ตะวันออกกลาง และมาเลเซีย เป็นต้น

-   กลุ่มลูกค้าเป้าหมาย

  กลุ่มลูกค้าเป้าหมายของบริษัท คือ กลุ่มผู้บริโภคเนื้อสัตว์ทั้งใน และต่างประเทศ

-   การจำหน่ายและช่องทางการจำหน่าย

  การจำหน่าย

ผลิตภัณฑ์ของบริษัท จีเอฟพีที จำกัด (มหาชน) มีการจำหน่ายทั้งภายในประเทศ และต่างประเทศ
ภายใต้เครื่องหมายการค้า “GFPT” และเครื่องหมายการค้าของลูกค้า
มีสัดส่วนแบ่งเป็นตลาดภายในประเทศ 60% และตลาดต่างประเทศ 40%

ช่องทางการจำหน่าย

ตลาดภายในประเทศ สินค้าส่วนใหญ่เป็นผลพลอยได้จากการชำแหละไก่ เช่น ขนไก่ หัวไก่
เครื่องใน กระดูก เศษเนื้อเศษหนัง โดยผู้ซื้อส่วนหนึ่งเป็นพ่อค้าคนกลาง
ซึ่งเข้ามารับสินค้าทุกวันเพื่อนำไปส่งแก่ผู้บริโภคอีกทีหนึ่ง
และอีกส่วนหนึ่งซึ่งเป็นสินค้าคุณภาพระดับส่งออก
จะจำหน่ายให้กับบริษัทที่เป็นผู้ผลิตสินค้าแปรรูปจากเนื้อไก่โดยส่งออกอีกต่อหนึ่ง นอกจากนี้ บริษัทย่อย
คือ บริษัท จีเอฟ ฟูดส์ จำกัด เป็นผู้รับซื้อเนื้อไก่เพื่อนำไปผลิตไส้กรอก ส่วนบริษัทร่วม คือบริษัท
แมคคีย์ ฟู้ด เซอร์วิสเซส (ประเทศไทย) จำกัด จะเพื่อนำไปผลิตเป็นเบอร์เกอร์ และ นักเก็ต
เป็นต้น

  ตลาดต่างประเทศ บริษัท จีเอฟพีที จำกัด (มหาชน) ติดต่อขายสินค้าโดยตรงกับลูกค้า
  ซึ่งผู้นำเข้ารายใหญ่ คือ ประเทศญี่ปุ่นและกลุ่มประเทศในประชาคมยุโรป

(ข) สภาพการแข่งขันภายในอุตสาหกรรม

การแข่งขันภายในประเทศ ผู้ประกอบการโรงเชือดไก่ในประเทศโดยส่วนใหญ่
มักอยู่ในลักษณะที่ครบวงจร คือ มีธุรกิจอาหารสัตว์ ผลิตลูกไก่ และฟาร์มเลี้ยงเป็นของตนเอง
อยู่ในลักษณะของ Oligopoly คือมีกลุ่มผู้ผลิตรายใหญ่อยู่เพียงไม่กี่ราย ได้แก่

1.  กลุ่มบริษัทเครือเจริญโภคภัณฑ์

2.  บริษัท สหฟาร์ม จำกัด

3.  บริษัท จีเอฟพีที จำกัด (มหาชน)

4.  บริษัท ไก่สดเซ็นทาโก จำกัด

5.  บริษัท โกลเด้น ฟู้ดส์ อินเตอร์เนชั่นแนล จำกัด

6.  บริษัท เบเทอร์ฟูดส์ จำกัด

7.  บริษัท ศรีไทยฟู้ดส์แอนด์เบฟเวอร์เรจ จำกัด (มหาชน)

8.  บริษัท แหลมทอง จำกัด

9.  บริษัท ซันเนก ฟู้ด จำกัด

10. บริษัท ซันแวลเล่ย์ (ไทยแลนด์) จำกัด

11. บริษัท พนัสโพลทรี่ จำกัด

12. บริษัท ยู่สูงอุตสาหกรรม จำกัด

สำหรับการแข่งขันของบริษัท จีเอฟพีที จำกัด(มหาชน)
เมื่อเปรียบเทียบกับคู่แข่งขันรายอื่นภายในประเทศจัดได้ว่าอยู่ในระดับแนวหน้ารายหนึ่ง
และมีธุรกิจครบวงจร คือ มีโรงงานอาหารสัตว์ มีฟาร์มผลิตพ่อแม่พันธุ์ไก่ ฟาร์มเลี้ยงไก่
และโรงเชือดไก่ การที่บริษัท จีเอฟพีที จำกัด (มหาชน)
เป็นหนึ่งในบริษัทที่ครบวงจรย่อมจะได้เปรียบในการแข่งขันทั้งในด้านการควบคุมคุณภาพ
ความสามารถในการหาเนื้อไก่ป้อนเข้าโรงเชือด เนื่องจากมีฟาร์มเลี้ยงของตนเอง
รวมทั้งการปรับปรุงเทคนิคให้ทันสมัยและมีประสิทธิภาพ อำนาจการต่อรอง การประหยัดต้นทุน
เนื่องจากขนาด (Economy of Scale) ทำให้ต้นทุนต่อหน่วย การวางแผน
และกำหนดปริมาณให้สอดคล้องกับความต้องการของตลาดได้อย่างมีประสิทธิภาพ

การแข่งขันในตลาดต่างประเทศ คู่แข่งที่สำคัญในการส่งออกเนื้อไก่สดแช่แข็ง ประกอบด้วย
สหรัฐอเมริกา จีน และบราซิล ปัจจุบันการแข่งขันในตลาดส่งออก
ขึ้นอยู่กับความได้เปรียบของผู้ส่งออกในแต่ละประเทศ เช่น ต้นทุนของสินค้า ค่าระวาง
คุณภาพของสินค้า ซึ่งประเทศไทยนับได้ว่ามีความได้เปรียบในเรื่องต้นทุนการผลิต คุณภาพ
ตลอดจนประสิทธิภาพในการพิจารณารูปแบบของสินค้าให้ตรงกับความต้องการของลูกค้า
ทำให้ไทยสามารถขยายตลาดส่งออกโลกเพิ่มขึ้นทุกปี

ประเทศผู้ส่งออกเนื้อไก่ที่สำคัญของโลก หน่วย: พันตัน

  ------------------- ---------- ---------- ---------- ---------- ----------
  ประเทศ              2545(f)    2544(e)    2543       2542       2541

  สหรัฐอเมริกา          2,880      2,809      2,517      2,232      2,120

  บราซิล               1,360      1,150      915        776        616

  จีน                  500        471        464        375        323

  ไทย                 460        420        333        276        282

  ฝรั่งเศส              275        275        290        340        373

  เนเธอร์แลนด์          195        195        193        193        191

  แคนาดา              85         85         82         63         74

  โปแลนด์              67         74         46         49         45

  สหรัฐอาหรับเอมิเรต     36         38         38         42         63

  ฮังการี               30         30         26         47         55

  อาร์เจนติน่า           20         18         19         17         18

  อื่นๆ                 351        265        366        334        334

  รวม                 6,239      5,812      5,270      4,727      4,455

  % การเปลี่ยนแปลง      7.35       10.28      11.49      6.11       3.22
  ------------------- ---------- ---------- ---------- ---------- ----------

ที่มา: USDA (October 2000) * สมาคมผู้ผลิตไก่เพื่อส่งออกไทย

หมายเหตุ: (e) estimated (f) forecast

แนวโน้มภาวะอุตสาหกรรมและสภาพการแข่งขันในอนาคต

แนวโน้มปี 2545

ภาวะการผลิต

ในปี 2545
ปริมาณการผลิตผลิตภัณฑ์ไก่เนื้อของไทยมีแนวโน้มที่จะยังคงขยายตัวได้ดีต่อไปเช่นเดียวกับในช่วง 2
ปีที่ผ่านมา โดยคาดหมายว่าจะมีการเลี้ยงไก่เนื้อสูงกว่า 1,000 ล้านตัว
ทำให้มีปริมาณผลิตรวมสูงเกินระดับ 1 ล้านตัน ต่อเนื่องกันเป็นปีที่ 3
การขยายตัวของการผลิตเช่นนี้ส่วนใหญ่

เพื่อตอบสนองความต้องการของตลาดส่งออกซึ่งคาดว่าจะสามารถขยายตัวได้ดีเนื่องจากมีศักยภาพสูงในการแข่งขัน
นอกจากนั้นการขยายตัวส่วนหนึ่งก็เป็นเพื่อสนองความต้องการของตลาดภายในประเทศที่มีแนวโน้มเติบโตอย่างสม่ำเสมอด้วย
แม้ว่าอัตราการขยายตัวจะไม่สูงมากนักก็ตาม

อย่างไรก็ตาม
มีอุปสรรคที่ยากจะควบคุมได้บางประการที่อาจก่อให้เกิดผลกระทบทางลบต่อการผลิตได้
โดยเฉพาะอย่างยิ่งการที่ประเทศไทยไม่สามารถผลิตวัตถุดิบอาหารสัตว์ภายในประเทศได้พอเพียง
ความจำเป็นต้องใช้วัตถุดิบนำเข้าทำให้ต้นทุนการผลิตอาหารสัตว์อาจผันผวนได้ง่าย
เพราะขึ้นอยู่กับราคาในตลาดต่างประเทศที่ไม่แน่นอนและยังขึ้นอยู่กับนโยบายของรัฐบาลในการคุ้มครองผู้ผลิตวัตถุดิบอาหารสัตว์ภายในประเทศด้วย
ถ้าหากราคาวัตถุดิบสูงก็จะทำให้ราคาอาหารสัตว์และต้นทุนการเลี้ยงไก่เนื้อสูงตามมาในที่สุด

ภาวะการตลาด

แม้มีการคาดการณ์ว่าภาวะเศรษฐกิจของประเทศไทยในปี 2545
จะยังคงไม่สามารถขยายตัวได้มากนัก แต่การเติบโตอย่างค่อนข้างมีเสถียรภาพที่เป็นมาต่อเนื่อง
ก็ทำให้ตลาดของผลิตภัณฑ์ไก่เนื้อภายในประเทศมีแนวโน้มว่าจะยังคงเติบโตได้ดีต่อไป
ทั้งนี้เพราะในภาวะเศรษฐกิจที่ขยายตัวได้ช้าเช่นนี้
ผลิตภัณฑ์ไก่เนื้อจะเป็นทางเลือกหนึ่งที่ดีที่สุดสำหรับผู้บริโภคที่ต้องการอาหารที่มีคุณค่าและราคาเหมาะสมกับค่าครองชีพ
นอกจากนั้นการขยายตัวของความต้องการผลิตภัณฑ์ไก่เนื้อแปรรูปประเภทต่าง ๆ
ตลอดจนการแข่งขันของธุรกิจฟาสต์ฟู้ดที่เติบโตอย่างรวดเร็ว
ก็ทำให้เกิดอุปสงค์ต่อผลิตภัณฑ์ไก่เนื้อเพิ่มขึ้นด้วย

ส่วนในด้านตลาดต่างประเทศของผลิตภัณฑ์ไก่เนื้อนั้น
มีแนวโน้มว่าจะยังคงขยายตัวได้ดีต่อเนื่องไปในปี 2545 โดยคาดหมายว่าจะมีปริมาณส่งออกประมาณ
460,000 ตัน เพิ่มจากปี 2544 ร้อยละ 9.52
โดยปัจจัยเกื้อหนุนให้การส่งออกมีแนวโน้มขยายตัวได้ดีเช่นนี้ ยังคงเป็นเช่นเดียวกับในปี 2544
นั่นคือ ผลกระทบต่อเนื่องจากการระบาดของโรควัวบ้าและโรคปากเท้าเปื่อยในสัตว์
ซึ่งทำให้ผู้บริโภคเนื้อสัตว์จำนวนมากในต่างประเทศหันมาบริโภคเนื้อไก่ทดแทนเนื่องจากเป็นเนื้อสัตว์ประเภทที่ไม่มีความเสี่ยงจากโรคดังกล่าว
และการที่สาธารณรัฐประชาชนจีนต้องใช้เวลา 1-2 ปี
ในการขยายการผลิตเพื่อเข้าสู่ตลาดสหภาพยุโรปได้ในระดับเดิมภายหลังจากการที่ถูกระงับการนำเข้ามาหลายปี
ยิ่งไปกว่านั้นศักยภาพในการแข่งขันที่สูงของผู้ผลิตและส่งออกผลิตภัณฑ์ไก่เนื้อของไทย
โดยเฉพาะด้านมาตรฐานคุณภาพ สุขอนามัย และความหลากหลายของชนิดผลิตภัณฑ์
ก็มีบทบาทสำคัญยิ่งในการส่งเสริมให้การส่งออกผลิตภัณฑ์ไก่เนื้อของไทยยังคงขยายตัวได้ดี
แม้ว่าจะต้องเผชิญกับการแข่งขันมากขึ้นกว่าในปี 2544 ก็ตาม

อย่างไรก็ตาม
มีอุปสรรคบางประการที่ไม่ควรมองข้ามเพราะอาจทำให้การส่งออกไม่สามารถเป็นไปตามเป้าหมายได้
ที่สำคัญก็คือการแข่งขันที่มีมากขึ้นโดยเฉพาะอย่างยิ่งในตลาดส่งออกหลักผลิตภัณฑ์ไก่เนื้อของไทยคือญี่ปุ่นและสหภาพยุโรป
เนื่องจากบราซิลมีศักยภาพในการแข่งขันสูงขึ้นจากผลของการที่ค่าเงินลดลง
และสาธารณรัฐประชาชนจีนก็กำลังเร่งปรับขยายการผลิตเพื่อส่งออกเพิ่มขึ้นใหม่อีกครั้งหนึ่ง
หลังจากผลิตภัณฑ์ไก่เนื้อถูกห้ามเข้าสู่สหภาพยุโรปเป็นเวลาหลายปีและถูกระงับการนำเข้าสู่ตลาดญี่ปุ่นระยะหนึ่งในปี
2544 นอกจากนี้ เพื่อเป็นการป้องกันไว้ก่อน
ผู้ผลิตในประเทศไทยจะต้องเข้มงวดในการป้องกันและควบคุมปัจจัยเสี่ยงต่าง ๆ
ต่อการเกิดโรคระบาดในไก่เนื้อ และควบคุมคุณภาพผลิตภัณฑ์ไม่ให้เกิดปัญหาสารตกค้าง
ปนเปื้อนหรือเกิดปัญหาด้านสุขอนามัยต่าง ๆ เพราะบทเรียนจากหลายประเทศในอดีตที่ผ่านมานั้น
แสดงให้เห็นชัดเจนว่าการเกิดปัญหาดังกล่าวจะนำไปสู่ผลเสียที่ร้ายแรงและกว้างขวางต่ออุตสาหกรรมการผลิตและส่งออกผลิตภัณฑ์ไก่เนื้อโดยรวม

สัดส่วนการส่งออกผลิตภัณฑ์ไก่เนื้อของไทยในตลาดต่างประเทศ

เปรียบเทียบระหว่างปี 2543-2545

+----------------+-------+-------+-------+-------+-------+--------+
| ตลาด           | 2543  |       | 2544  |       | 2545  |        |
|                |       |       |       |       |       |        |
|                | ปริมาณ |       | ปริมาณ |       | ปริมาณ |        |
|                | สัดส่วน |       | สัดส่วน |       | สัดส่วน |        |
|                |       |       |       |       |       |        |
|                | (ตัน)  |       | (ตัน)  |       | (ตัน)  |        |
|                | (ร    |       | (ร    |       | (ร    |        |
|                | ้อยละ) |       | ้อยละ) |       | ้อยละ) |        |
+----------------+-------+-------+-------+-------+-------+--------+
| ญี่ปุ่น            | 17    | 53.71 | 21    | 52.00 | 23    | 52.00  |
|                | 8,750 |       | 8,400 |       | 9,200 |        |
| สหภาพยุโรป      |       | 31.56 |       | 36.00 |       | 36.00  |
|                | 10    |       | 15    |       | 16    |        |
| อื่น ๆ           | 5,044 | 14.73 | 1,200 | 12.00 | 5,600 | 12.00  |
|                |       |       |       |       |       |        |
|                | 4     |       | 5     |       | 5     |        |
|                | 9,000 |       | 0,400 |       | 5,200 |        |
+----------------+-------+-------+-------+-------+-------+--------+
| รวม            | 33    | 1     | 42    | 1     | 46    | 100.00 |
|                | 2,794 | 00.00 | 0,000 | 00.00 | 0,000 |        |
+----------------+-------+-------+-------+-------+-------+--------+

ที่มา : กรมเศรษฐกิจการพาณิชย์ และสมาคมผู้ผลิตไก่เพื่อส่งออกไทย

หมายเหตุ : ปี 2544 เป็นค่าประมาณการ

ปี 2545 เป็นค่าพยากรณ์

ปริมาณและมูลค่าการส่งออกผลิตภัณฑ์ไก่เนื้อของไทย

ปริมาณ : ตัน

มูลค่า : ล้านบาท

+-----------+--------+--------+--------+--------+--------+--------+
| ปี         | ไก่ส    |        | ไ      |        | รวม    |        |
|           | ดแช่แข็ง |        | ก่แปรรูป |        |        |        |
|           |        |        |        |        | ปริมาณ  |        |
|           | ปริมาณ  |        | ปริมาณ  |        | มูลค่า   |        |
|           | มูลค่า   |        | มูลค่า   |        |        |        |
+-----------+--------+--------+--------+--------+--------+--------+
| 2535      | 1      | 10,399 | 6,922  | 728    | 1      | 11,127 |
|           | 74,829 |        |        |        | 81,751 |        |
| 2536      |        | 8,886  | 9,506  | 1,242  |        | 10,128 |
|           | 1      |        |        |        | 1      |        |
| 2537      | 57,080 | 9,846  | 15,615 | 1,850  | 66,586 | 11,696 |
|           |        |        |        |        |        |        |
| 2538      | 1      | 9,662  | 26,276 | 3,088  | 1      | 12,750 |
|           | 52,903 |        |        |        | 68,518 |        |
| 2539      |        | 9,085  | 31,555 | 3,372  |        | 12,457 |
|           | 1      |        |        |        | 1      |        |
| 2540      | 49,935 | 10,951 | 41,114 | 4,951  | 76,211 | 15,902 |
|           |        |        |        |        |        |        |
| 2541      | 1      | 17,221 | 60,943 | 9,020  | 1      | 26,241 |
|           | 37,215 |        |        |        | 68,770 |        |
| 2542      |        | 14,817 | 61,924 | 8,669  |        | 23,486 |
|           | 1      |        |        |        | 1      |        |
| 2543      | 51,120 | 15,990 | 86,800 | 11,284 | 92,234 | 27,274 |
|           |        |        |        |        |        |        |
| 2544      | 2      | 21,960 | 1      | 14,950 | 2      | 36,910 |
|           | 20,776 |        | 15,000 |        | 81,719 |        |
|           |        |        |        |        |        |        |
|           | 2      |        |        |        | 2      |        |
|           | 11,675 |        |        |        | 73,599 |        |
|           |        |        |        |        |        |        |
|           | 2      |        |        |        | 3      |        |
|           | 45,994 |        |        |        | 32,794 |        |
|           |        |        |        |        |        |        |
|           | 3      |        |        |        | 4      |        |
|           | 05,000 |        |        |        | 20,000 |        |
+-----------+--------+--------+--------+--------+--------+--------+

ที่มา : กรมเศรษฐกิจการพาณิชย์ และสมาคมผู้ผลิตไก่เพื่อส่งออกไทย

หมายเหตุ : ปี 2544 เป็นค่าประมาณการ

สายธุรกิจโรงฟักไข่

(1) ลักษณะการตลาดและผลิตภัณฑ์

-   กลยุทธ์ในการแข่งขันที่สำคัญ

บริษัทจำหน่ายลูกไก่เนื้อและลูกไก่ไข่ ให้กับบริษัทที่เกี่ยวข้องกัน คือบริษัท เอ็มเคเอส ฟาร์ม จำกัด
ดังนั้นจึงไม่ต้องใช้กลยุทธ์ในการแข่งขัน

-   ลักษณะของลูกค้าและกลุ่มลูกค้าเป้าหมาย

บริษัทขายให้ลูกค้าเพียงรายเดียว คือบริษัท เอ็มเคเอส ฟาร์ม จำกัด ซึ่งเป็นบริษัทที่เกี่ยวข้องกัน
เนื่องจากผู้ถือหุ้นรายใหญ่เป็นผู้ถือหุ้นรายเดียวกัน

-   การจำหน่ายและช่องทางการจำหน่าย

  บริษัทจำหน่ายให้กับลูกค้าเพียงรายเดียว คือ บริษัท เอ็มเคเอส ฟาร์ม จำกัด

(ข) สภาพการแข่งขันภายในอุตสาหกรรม

สภาวะการตลาดของธุรกิจนี้ มีการแข่งขันค่อนข้างมาก ซึ่งยังคงเป็นกลุ่มเดียวกับกลุ่มบริษัทที่เลี้ยงไก่ เพื่อการส่งออกเป็นหลัก แต่เนื่องจากบริษัทในกลุ่มจีเอฟพีทีทำธุรกิจครบวงจร ทำให้บริษัทนี้ไม่เกิดสภาวะการแข่งขันกับบริษัทคู่แข่ง เนื่องจากบริษัทขายลูกไก่ให้กับบริษัทที่เกี่ยวข้องกัน

สายธุรกิจฟาร์มเลี้ยงไก่

(ก) ลักษณะการตลาดและผลิตภัณฑ์

-   กลยุทธ์ในการแข่งขันที่สำคัญ

บริษัทจำหน่ายไก่ใหญ่ ซึ่งขายทั้งหมดให้กับบริษัทแม่ คือบริษัท จีเอฟพีที จำกัด (มหาชน)
ในการจำหน่ายผลิตภัณฑ์นั้น จะเห็นว่าบริษัทมีลูกค้าเพียงรายเดียว อีกทั้งยังจำหน่ายให้กับบริษัทแม่
ดังนั้นภาวะการแข่งขันจึงไม่เกิดขึ้น และกลยุทธ์ที่สำคัญ คือ
การที่บริษัทมีความชำนาญและมีประสบการณ์มาหลายสิบปี ทำให้ลูกค้ามั่นใจในคุณภาพของสินค้า

-   ลักษณะของลูกค้า

  ลูกค้าของบริษัทคือบริษัทแม่หรือบริษัท จีเอฟพีที จำกัด (มหาชน)

-   กลุ่มลูกค้าเป้าหมาย

  กลุ่มลูกค้าเป้าหมายของบริษัท คือ บริษัทแม่

-   การจำหน่ายและช่องทางการจำหน่าย

บริษัทจำหน่ายในประเทศเพียงแห่งเดียว โดยจำหน่ายให้กับบริษัทแม่

(ข) สภาพการแข่งขันภายในอุตสาหกรรม

บริษัทไม่ต้องเผชิญกับสภาวะการแข่งขันในอุตสาหกรรม
เนื่องจากบริษัทจำหน่ายให้กับบริษัทแม่เพียงรายเดียว

  สายธุรกิจอาหารสัตว์

(1) ลักษณะการตลาดของผลิตภัณฑ์

-   กลยุทธ์ในการแข่งขันที่สำคัญ

ในการจำหน่ายผลิตภัณฑ์ของบริษัทนั้น บริษัทให้ความสำคัญเป็นอย่างมากกับคุณภาพของผลิตภัณฑ์
อีกทั้งบริษัทฯ มีความได้เปรียบมากกว่าคู่แข่งขัน เนื่องจากบริษัทมีประสบการณ์มาหลายสิบปี
ทางด้านภาคปศุสัตว์ ทำให้คุณภาพของผลิตภัณฑ์ของบริษัทเป็นที่ยอมรับของลูกค้า นอกจากนี้
บริษัทได้พัฒนารูปแบบของผลิตภัณฑ์ให้มีความหลากหลาย ตามที่ลูกค้าต้องการ

-   ลักษณะของลูกค้า สามารถแบ่งได้ 2 กลุ่มดังนี้

กลุ่มที่ 1 ลูกค้าที่เป็นบริษัทที่เกี่ยวข้องกัน เนื่องจากมีผู้บริหารชุดเดียวกัน ได้แก่ บริษัท เอ็มเคเอส
ฟาร์ม จำกัด และบริษัท ฟาร์มกรุงไทย จำกัด ซึ่งรับซื้อเฉพาะอาหารไก่

กลุ่มที่ 2 ลูกค้าผู้เลี้ยงสัตว์ทั่วไป

-   กลุ่มลูกค้าเป้าหมาย

  กลุ่มลูกค้าเป้าหมาย คือ กลุ่มผู้เลี้ยงสัตว์ในประเทศ

-   การจำหน่ายและช่องทางการจำหน่าย

บริษัทจำหน่ายผลิตภัณฑ์อาหารสัตว์ ภายใต้เครื่องหมายการค้าของบริษัท ส่วนช่องทางการจำหน่าย
บริษัทจำหน่ายให้กับเกษตรกรผู้เลี้ยงสัตว์โดยตรง
และบริษัทที่เป็นพ่อค้าคนกลางเพื่อนำไปจำหน่ายให้กับผู้เลี้ยงสัตว์อีกทอดหนึ่ง

(ข) สภาพการแข่งขันภายในอุตสาหกรรม

ผู้ประกอบการผลิตอาหารสัตว์ในประเทศ มีผู้ประกอบการประมาณ 50 กว่าราย
สำหรับการแข่งขันของบริษัท กรุงไทยอาหารสัตว์ จำกัด (มหาชน)
จัดได้ว่าอยู่ในระดับแนวหน้ารายหนึ่ง เนื่องจากเป็นธุรกิจครบวงจร คือ มีโรงงานผลิตอาหารสัตว์
มีฟาร์มผลิตลูกไก่ มีฟาร์มผลิตไก่ใหญ่ และโรงเชือดไก่ การที่มีฟาร์มเลี้ยงเป็นของตนเอง
ทำให้มีความได้เปรียบในด้านการแข่งขัน อีกทั้งบริษัทมีประสบการณ์มานานกว่า 20 ปี

แนวโน้มภาวะอุตสาหกรรมและสภาพการแข่งขันในอนาคต

แนวโน้มปี 2545

ในปี 2545 ธุรกิจการผลิตอาหารสัตว์ยังมีแนวโน้มที่จะขยายตัวต่อไป โดยคาดหมายว่าในปี 2545
ปริมาณความต้องการอาหารสัตว์ทั้งสิ้นจะมีประมาณ 10,515,320 ตัน เพิ่มขึ้นจากปี 2544 ร้อยละ
8.02
การขยายตัวต่อเนื่องเช่นนี้เป็นผลจากปัจจัยที่คาดว่าจะมีบทบาทเกื้อหนุนต่อธุรกิจนี้หลายประการ อาทิ
การขยายตัวของธุรกิจการเลี้ยงสัตว์
โดยเฉพาะอย่างยิ่งการเลี้ยงไก่เพื่อการส่งออกที่จะคงขยายตัวต่อไปในอัตราค่อนข้างสูง
ซึ่งทำให้ความต้องการอาหารสัตว์เพิ่มสูงขึ้นตามไปด้วย
ประกอบกับภาวะการผลิตวัตถุดิบอาหารสัตว์สำคัญทั้งภายในประเทศและต่างประเทศ
ที่คาดว่าจะไม่มีปัญหาการผลิตร้ายแรงจนทำให้ราคาสูงขึ้นมากเกินไป
ก็จะช่วยให้ต้นทุนการผลิตอาหารสัตว์มีเสถียรภาพ
นอกจากนั้นนโยบายของรัฐบาลเพื่อควบคุมการนำเข้าวัตถุดิบอาหารสัตว์สำคัญที่ยังคงมาตรการที่ค่อนข้างผ่อนคลายไว้เช่นเดิม
ก็ช่วยให้ไม่เกิดปัญหาความขาดแคลนวัตถุดิบจนเป็นผลเสียต่อธุรกิจ

ธุรกิจการเลี้ยงสัตว์ที่มาความต้องการอาหารสัตว์สูงสุดยังคงเป็นธุรกิจการเลี้ยงไก่เนื้อ
ซึ่งคาดว่าในปี 2545 จะมีความต้องการอาหารสัตว์ประมาณ 3,535,615 ตัน หรือร้อยละ 33.6
ของความต้องการอาหารสัตว์ทั้งหมด ความต้องการนี้ที่เพิ่มขึ้นร้อยละ 14.05 จากปี 2544
ส่วนความต้องการอาหารสัตว์ของธุรกิจการเลี้ยงสุกรและไก่ไข่นั้น คาดว่าจะมีประมาณ 2,611,635
ตัน และ 1,181,960 ตัน คิดเป็นร้อยละ 24.81 และร้อยละ 11.24
ของปริมาณความต้องการอาหารสัตว์ทั้งหมดในปี 2545 ตามลำดับ
โดยที่ธุรกิจการเลี้ยงสุกรขุนมีความต้องการเพิ่มขึ้นร้อยละ 6.41
ในขณะที่ธุรกิจการเลี้ยงไก่ไข่มีความต้องการลดลงร้อยละ 3.53 เมื่อเทียบกับปี 2544 ที่ผ่านมา

จากผลการคาดคะเนปริมาณการผลิตอาหารสัตว์ที่เพิ่มขึ้นนี้ ทำให้คาดหมายได้ว่าในปี 2545
จะมีความต้องการวัตถุดิบอาหารสัตว์เพิ่มขึ้นด้วยเช่นกัน
โดยที่ความต้องการข้าวโพดเลี้ยงสัตว์คาดว่าจะมีปริมาณ 4,965,474 ตัน
ส่วนความต้องการกากถั่วเหลืองและปลาป่นนั้น คาดว่าจะมีปริมาณ 2,478,631 ตัน และ 482,384
ตัน ตามลำดับ
ความต้องการวัตถุดิบอาหารสัตว์ดังกล่าวนี้ไม่สามารถสนองตอบได้เพียงพอด้วยปริมาณผลผลิตภายในประเทศ
จึงจำเป็นต้องนำเข้าเช่นทุกปีที่ผ่านมา

ในด้านของอุปสรรคปัญหาที่มีโอกาสจะเกิดขึ้นกับธุรกิจการผลิตอาหารสัตว์ในปี 2545 นั้น
ปัจจัยเสี่ยงที่สำคัญก็คือการที่ต้นทุนการผลิตอาหารสัตว์ของไทยนั้นค่อนข้างสูง
อันเป็นผลเนื่องมาจากนโยบายช่วยเหลือผู้ผลิตวัตถุดิบอาหารสัตว์ภายในประเทศ
ซึ่งทำให้ราคาวัตถุดิบที่จะใช้ในการผลิตอาหารสัตว์สูงขึ้นกว่ากรณีที่มีการเปิดการค้าเสรีตามปกติ
ต้นทุนการผลิตที่สูงทำให้ราคาอาหารสัตว์สูงตาม ส่งผลให้ต้นทุนการเลี้ยงสัตว์ของไทย
โดยเฉพาะอย่างยิ่งการเลี้ยงไก่เนื้อซึ่งเป็นธุรกิจส่งออก สูงกว่าคู่แข่งขันส่วนใหญ่
สถานการณ์เช่นนี้ย่อมไม่เป็นผลดีต่อการแข่งขันในตลาดต่างประเทศ
และถ้าหากการส่งออกผลิตภัณฑ์ไก่เนื้อถดถอยลง
ก็จะมีผลย้อนกลับมายังธุรกิจการผลิตอาหารสัตว์อย่างไม่อาจหลีกเลี่ยงได้
เนื่องจากธุรกิจการเลี้ยงไก่เนื้อมีความต้องการอาหารสัตว์สูงถึงกว่าร้อยละ 30
ของปริมาณผลิตอาหารสัตว์รวมในแต่ละปี

+----------------------+----------+----------+----------+----------+
| ประมาณการควา         |          |          |          |          |
| มต้องการวัตถุดิบอาหารสัตว์ |          |          |          |          |
|                      |          |          |          |          |
| เปรียบเทียบระหว่างปี     |          |          |          |          |
| 2542 และ 2545        |          |          |          |          |
+----------------------+----------+----------+----------+----------+
| หน่วย : ตัน            |          |          |          |          |
+----------------------+----------+----------+----------+----------+
| วัตถุดิบ                | 2542     | 2543     | 2544     | 2545     |
+----------------------+----------+----------+----------+----------+
| ปลาป่น                | 4        | 4        | 5        | 4        |
|                      | 37,080.2 | 93,236.5 | 09,714.0 | 82,384.8 |
+----------------------+----------+----------+----------+----------+
| กากถั่วเหลือง           | 1,7      | 2,1      | 2,1      | 2,4      |
|                      | 37,943.6 | 01,051.4 | 83,623.4 | 78,631.2 |
+----------------------+----------+----------+----------+----------+
| ข้าวโพด               | 4,3      | 4,5      | 4,5      | 4,9      |
|                      | 54,289.5 | 57,227.5 | 62,216.4 | 65,474.8 |
+----------------------+----------+----------+----------+----------+
| ปลายข้าว              | 4        | 7        | 7        | 3        |
|                      | 34,179.0 | 15,091.5 | 35,020.2 | 81,800.7 |
+----------------------+----------+----------+----------+----------+

ที่มา : สมาคมผู้ผลิตอาหารสัตว์ไทย

+------------+--------+--------+--------+--------+--------+--------+
| ประมาณกา   |        |        |        |        |        |        |
| รความต้องกา |        |        |        |        |        |        |
| รอาหารสัตว์ใ |        |        |        |        |        |        |
| นประเทศไทย |        |        |        |        |        |        |
|            |        |        |        |        |        |        |
| ปี 2543 -   |        |        |        |        |        |        |
| 2545       |        |        |        |        |        |        |
+------------+--------+--------+--------+--------+--------+--------+
| หน่วย : ตัน  |        |        |        |        |        |        |
+------------+--------+--------+--------+--------+--------+--------+
|            | 2543   |        | 2544   |        | 2545   |        |
+------------+--------+--------+--------+--------+--------+--------+
| ประชากรสัตว์ | ปริมาณ  | สัดส่วน  | ปริมาณ  | สัดส่วน  | ปริมาณ  | สัดส่วน  |
|            |        |        |        |        |        |        |
|            | อา     | (      | อา     | (      | อา     | (      |
|            | หารสัตว์ | ร้อยละ) | หารสัตว์ | ร้อยละ) | หารสัตว์ | ร้อยละ) |
+------------+--------+--------+--------+--------+--------+--------+
| ไก่เนื้อ      | 3,0    | 31.36  | 3,1    | 31.85  | 3,5    | 33.62  |
|            | 13,920 |        | 00,032 |        | 35,615 |        |
+------------+--------+--------+--------+--------+--------+--------+
| ไก่พ่อแม่พันธุ์  | 4      | 4.55   | 4      | 4.62   | 4      | 4.64   |
|            | 37,400 |        | 50,000 |        | 87,485 |        |
+------------+--------+--------+--------+--------+--------+--------+
| ไก่ไข่เล็กรุ่น  | 6      | 6.46   | 5      | 5.88   | 5      | 5.26   |
|            | 20,750 |        | 72,867 |        | 52,652 |        |
+------------+--------+--------+--------+--------+--------+--------+
| ไก่ไข่ให้ไข่   | 1,3    | 13.81  | 1,2    | 12.59  | 1,1    | 11.24  |
|            | 27,200 |        | 25,200 |        | 81,960 |        |
+------------+--------+--------+--------+--------+--------+--------+
| ไ          | 21,600 | 0.23   | 20,025 | 0.21   | 20,025 | 0.19   |
| ก่ไข่พ่อแม่พันธุ์ |        |        |        |        |        |        |
+------------+--------+--------+--------+--------+--------+--------+
| สุกรขุน      | 2,3    | 24.47  | 2,4    | 25.21  | 2,6    | 24.84  |
|            | 52,000 |        | 54,200 |        | 11,635 |        |
+------------+--------+--------+--------+--------+--------+--------+
| สุกรพันธุ์     | 6      | 6.29   | 6      | 6.21   | 6      | 6.01   |
|            | 04,500 |        | 04,500 |        | 32,400 |        |
+------------+--------+--------+--------+--------+--------+--------+
| เป็ดเนื้อ     | 1      | 1.31   | 1      | 1.35   | 1      | 1.41   |
|            | 26,000 |        | 31,040 |        | 48,512 |        |
+------------+--------+--------+--------+--------+--------+--------+
| เป็ดพันธุ์     | 13,870 | 0.14   | 13,870 | 0.14   | 13,870 | 0.13   |
+------------+--------+--------+--------+--------+--------+--------+
| เป็ดไข่      | 1      | 1.28   | 1      | 1.20   | 97,500 | 0.93   |
|            | 23,500 |        | 17,000 |        |        |        |
+------------+--------+--------+--------+--------+--------+--------+
| กุ้ง         | 4      | 4.58   | 4      | 4.93   | 6      | 5.99   |
|            | 40,000 |        | 80,000 |        | 30,000 |        |
+------------+--------+--------+--------+--------+--------+--------+
| โคนม       | 3      | 3.65   | 3      | 3.96   | 3      | 3.67   |
|            | 50,400 |        | 85,440 |        | 86,316 |        |
+------------+--------+--------+--------+--------+--------+--------+
| ปลา        | 1      | 1.87   | 1      | 1.85   | 2      | 2.07   |
|            | 80,000 |        | 80,000 |        | 17,650 |        |
+------------+--------+--------+--------+--------+--------+--------+
| รวม        | 9,6    | 100.00 | 9,7    | 100.00 | 10,5   | 100.00 |
|            | 11,140 |        | 34,174 |        | 15,620 |        |
+------------+--------+--------+--------+--------+--------+--------+

ที่มา : สมาคมผู้ผลิตอาหารสัตว์ไทย

  สายธุรกิจอาหารแปรรูป

(1) ลักษณะการตลาดของผลิตภัณฑ์

-   กลยุทธ์ในการแข่งขันที่สำคัญ

นโยบายการตั้งราคาขายผลิตภัณฑ์ของบริษัทขึ้นอยู่กับปัจจัยของภาวะราคาเนื้อไก่ในประเทศ
แต่เนื่องจากเนื้อไก่ที่ซื้อจากบริษัทแม่เพียงแห่งเดียว ทำให้บริษัทสามารถประมาณการต้นทุน
รวมทั้งสามารถควบคุมคุณภาพของวัตถุดิบได้ ทำให้บริษัทสามารถที่จะแข่งขันกับคู่แข่งได้

-   ลักษณะของลูกค้า แบ่งออกเป็น 3 กลุ่มดังนี้

  กลุ่มที่ 1 ลูกค้าตลาดสด

  กลุ่มที่ 2 ลูกค้าต่างจังหวัด

  กลุ่มที่ 3 ห้างสรรพสินค้าทั่วไป

-   กลุ่มลูกค้าเป้าหมาย

  ผู้บริโภคในประเทศทั่วไป ที่นิยมรับประทานไส้กรอก และพ่อค้าคนกลาง

-   การจำหน่ายและช่องทางการจำหน่าย

ผลิตภัณฑ์ของบริษัท จีเอฟ ฟู้ดส์ จำกัด จำหน่ายในกรุงเทพฯ และต่างจังหวัด เช่น จังหวัดชลบุรี
พิษณุโลก และเชียงใหม่ เป็นต้น ภายใต้เครื่องหมายการค้าของบริษัท
โดยที่ผู้ซื้อจะเป็นห้างสรรพสินค้า และพ่อค้าคนกลาง

(3) การจัดหาผลิตภัณฑ์หรือบริการ

สายธุรกิจชำแหละไก่

วัตถุดิบ (ไก่ใหญ่) ทั้งหมด รับซื้อมาจากบริษัท เอ็มเคเอส ฟาร์ม จำกัด ซึ่งเป็นบริษัทย่อยของบริษัท
โดยที่บริษัทมีโรงงานชำแหละไก่เพียง 1 โรง ตั้งอยู่ที่จังหวัดสมุทรปราการ ในปี 2544
บริษัทมีกำลังการผลิตเท่ากับ 88,000 ตันต่อปี

ผลกระทบต่อสิ่งแวดล้อม

ธุรกิจชำแหละไก่นี้ ไม่มีผลกระทบต่อสิ่งแวดล้อมมากนัก
แต่เนื่องจากการชำแหละไก่จะมีของเสียที่เหลือจากกระบวนการผลิต ซึ่งบริษัทได้จัดทำบ่อบัดน้ำเสีย
เพื่อควบคุมคุณภาพของน้ำให้มีสภาพที่ดีก่อนแล้วค่อยปล่อยให้ไหลลงสู่ลำคลอง โดยในปี 2544 นี้
บริษัทมีค่าใช้จ่ายในการปรับปรุงบ่อบัดน้ำเสียรวมทั้งสร้างบ่อบำบัดเพิ่มเติมคิดเป็นจำนวนเงินประมาณ
12 ล้านบาท

สายธุรกิจโรงฟักไข่

บริษัทซื้อไก่พ่อแม่พันธุ์ในส่วนพันธุ์ไก่ไข่มาจากต่างประเทศ ส่วนพันธุ์ไก่เนื้อ
ซื้อจากตัวแทนจำหน่ายในประเทศไทย เพื่อนำมาผลิตลูกไก่ไข่ และลูกไก่เนื้อ โดยมีฟาร์มไก่ไข่
จำนวน 1 ฟาร์มและฟาร์มไก่เนื้อจำนวน 5 ฟาร์ม ซึ่งฟาร์มทั้งหมดตั้งอยู่ที่จังหวัดชลบุรี ในปี 2544
บริษัทมีกำลังการผลิตเท่ากับ 77 ล้านตัวต่อปีในส่วนของลูกไก่เนื้อ
ส่วนลูกไก่ไข่บริษัทมีกำลังการผลิตเท่ากับ 5 ล้านตัวต่อปี

ผลกระทบต่อสิ่งแวดล้อม

ธุรกิจชำแหละไก่นี้ ไม่มีผลกระทบต่อสิ่งแวดล้อมมากนัก
แต่เนื่องจากการชำแหละไก่จะมีของเสียที่เหลือจากกระบวนการผลิต ซึ่งบริษัทได้จัดทำบ่อบัดน้ำเสีย
เพื่อควบคุมคุณภาพของน้ำให้มีสภาพที่ดีก่อนแล้วค่อยปล่อยให้ไหลลงสู่ลำคลอง

สายธุรกิจฟาร์มเลี้ยงไก่

บริษัทรับซื้อลูกไก่ (วัตถุดิบ) จากบริษัทที่เกี่ยวข้องกัน คือบริษัท ฟาร์มกรุงไทย จำกัด
ส่วนอาหารที่ใช้เลี้ยงไก่ ก็ซื้อมาจากบริษัทที่เกี่ยวข้องกันเช่นกัน คือบริษัท กรุงไทยอาหารสัตว์ จำกัด
(มหาชน) ปัจจุบันบริษัทมีฟาร์มเลี้ยงไก่ทั้งหมด 8 ฟาร์ม ซึ่งตั้งอยู่ที่จังหวัดชลบุรี
โดยมีกำลังการผลิตในปี 2544 เท่ากับ 48 ล้านตัวต่อปี

ผลกระทบต่อสิ่งแวดล้อม

ธุรกิจชำแหละไก่นี้ ไม่มีผลกระทบต่อสิ่งแวดล้อมมากนัก
แต่เนื่องจากการชำแหละไก่จะมีของเสียที่เหลือจากกระบวนการผลิต ซึ่งบริษัทได้จัดทำบ่อบัดน้ำเสีย
เพื่อควบคุมคุณภาพของน้ำให้มีสภาพที่ดีก่อนแล้วค่อยปล่อยให้ไหลลงสู่ลำคลอง

สายธุรกิจอาหารสัตว์

บริษัทซื้อวัตถุดิบ เช่น ข้าวโพด กากถั่วเหลือง โปรตีนจากพืชอื่น และส่วนผสมอาหารสัตว์
ทั้งในประเทศและต่างประเทศ ทั้งนี้ขึ้นอยู่กับปริมาณผลผลิตในประเทศ และราคาเป็นสำคัญ
บริษัทประสบปัญหาการขาดแคลนวัตถุดิบที่ใช้ในการผลิตอาหารสัตว์ในบางครั้ง
เนื่องจากผลผลิตในประเทศมีปริมาณไม่เพียงพอต่อความต้องการ เช่น ข้าวโพด เป็นต้น
นอกจากนี้บริษัทยังมีข้อจำกัดในการจัดหาวัตถุดิบ อาทิ มาตรการการกำหนดโควต้า
มาตรการด้านราคา และมาตรการด้านภาษี เป็นต้น โดยมีรายละเอียดดังนี้

1. ข้าวโพดเลี้ยงสัตว์

ในปี 2544 รัฐบาลได้กำหนดให้นำเข้าในช่วงระหว่าง 1 มีนาคม 2544 ถึง 30 มิถุนายน 2544
เท่านั้น และจำกัดโควต้าการนำเข้าไว้ 53,832 ตัน
ถ้าหากมีการนำเข้าภายในโควต้าและภายในช่วงเวลาที่กำหนดก็จะเสียอากรขาเข้าในอัตราร้อยละ
20 แต่ถ้าหากนำเข้าเกินกว่าโควต้าที่กำหนดนี้
หรือนำเข้านอกช่วงเวลาที่กำหนดก็จะต้องรับภาระภาษีสูงขึ้น

2. กากถั่วเหลือง

จากการที่ความต้องการกากถั่วเหลืองเพื่อใช้ในธุรกิจการผลิตอาหารสัตว์ในปี 2544 มีประมาณ
2,183,623 ตัน เพิ่มขึ้นจากปี 2543 ร้อยละ 3.93
ซึ่งความต้องการนี้สูงเกินกว่าปริมาณผลิตกากถั่วเหลืองภายในประเทศซึ่งเป็นผลพลอยได้ของอุตสากรรมการสกัดน้ำมันถั่วเหลืองเป็นอันมาก
ทำให้ต้องนำเข้าจากต่างประเทศซึ่งแม้ว่ารัฐบาลจะกำหนดอากรขาเข้าไว้ไม่สูงมากนัก
คืออัตราเพียงร้อยละ 5
และยังสามารถนำเข้าเมล็ดถั่วเหลืองเพื่อมาผลิตกากถั่วเหลืองในประเทศได้ 1.5 ล้านตัน
โดยได้รับยกเว้นอากรขาเข้าก็ตาม
แต่ก็มีเงื่อนไขเพื่อช่วยเกษตรกรผู้ปลูกถั่วเหลืองภายในประเทศว่า
ผู้นำเข้ากากถั่วเหลืองจะต้องรับซื้อเมล็ดถั่วเหลืองทั้งหมดจากเกษตรกรในประเทศในราคาประกันซึ่งค่อนข้างสูง
และรับซื้อกากถั่วเหลืองของโรงงานสกัดน้ำมันถั่วเหลืองภายในประเทศ
ส่วนที่ผลิตจากเมล็ดถั่วเหลืองในประเทศทั้งหมดในราคาประกันซึ่งสูงกว่าราคาตลาดเช่นเดียวกัน
มาตรการที่กำหนดนี้จึงมีผลทำให้โรงงานผลิตอาหารสัตว์ต้องรับซื้อกากถั่วเหลืองในราคาสูง
และต้นทุนการผลิตอาหารสัตว์สูงกว่าที่ควรจะเป็น

ปัจจุบันบริษัทมีโรงงานอาหารสัตว์ทั้งหมด 3 โรง ซึ่งผลิตอาหารสัตว์บก 1
โรงงานและอาหารสัตว์น้ำ 2 โรงงาน ซึ่งโรงงานทั้ง 3 แห่ง ตั้งอยู่ในบริเวณเดียวกัน
คือที่จังหวัดสมุทรปราการ โดยมีกำลังการผลิตรวมเท่ากับ 450,000 ตันต่อปี

สายธุรกิจอาหารแปรรูป

วัตถุดิบ (เนื้อไก่) ซื้อจากบริษัทแม่ คือบริษัท จีเอฟพีที จำกัด (มหาชน) เพียงแห่งเดียว ดังนั้น
จึงไม่ประสบปัญหาการจัดหาวัตถุดิบ โรงงานผลิตไส้กรอกนี้ตั้งอยู่ที่จังหวัดสมุทรปราการ
มีกำลังการผลิตเท่ากับ 5,500 ตันต่อปี

(4) งานที่ยังไม่ได้ส่งมอบ

  -ไม่มี-